pEWEAURPBUACETO 
EXDUICOE O RS 
C OMMUNIS scientiarum omnium sors est et conditio, ut mul- 
torum fertilium ingeniorum junctis laboribus nova incrementa 
capiant. Quo in genere si prae reliquis sibi arrogare quid- 
piam fas est, jure id physices scientiae quae corporum tellu- 
ris cognitionem et historiam amplectitur , erit licitum. Nullis 
quippe sapientum effatorum limitibus illa conclusa est, sed 
in totum universae naturae campum excurrit. Unde plurima 
semper nova ex tam vasto rerum oceano, naturae cultorum 
studio protrahuntur. Sed quaecunque privatis horum studiis 
curisque pervestigata, cognita et inventa sunt , eorum ut nihil 
pereat, sed cuncta communi scientiae lucro accedant, plurimi 
interest. Quare si forte illi, quae in scriniis reliquerunt, ipsi 
fatis praeventi publici juris facere non potuerunt , superstites 
gratiam ineunt amicorum scientiae, illa si in lucem emittant. 
Hisce rationibus , utpote non levibus, et nos, amicorum con- 
siliis inducti , relictas J0HANNIS HERMANNI, dilectissimi dum 
viveret, nunc desideratissimi soceri nostri , observationes et 
studiorum fructus , publice nondum cognitos , tenebris et ob- 
livioni eripere, nostrum esse maxime censuimus. 
Etenim Hermanno quoque nostro, observatori acuto et na- 
tura usuque callido, tam solertis subactique ingenii, quam 
rarae et multifariae doctrinae viro, quum pari studio et ardore, 
eodemque felici successu omnes naturae provincias atque 
universum scientiae naturalis ambitum sit complexus, plurima 
